
Ehitusloa andmine (Mängu tn 6, Narva)
1. ASJAOLUD JA MENETLUSE KÄIK

13.06.2017.a Narva Linnavalitsuse korralduse vastuvõtmiseks laekusid kinnistu omanikult ehitusloa taotlused (dok. reg nr. 6198) Mängu tn 6 kinnistule eramu gaasivarustuse koos põhiprojektiga (töö nr P88-16, peaprojekteerija FIE Natalja Krasilnikova). 21.12.2016.a ehitusprojekt on kooskõlastatud AS Gaasivõrgutega ja 02.01.2017.a Inspecta Estonia OÜ hindas projekti ja tõendab, et Natalja Krasilnikova  FIE poolt koostatud projekt vastab Seadme ohutuse seaduse nõuetele. 
13.06.2017 ehitisregistri  keskkonnas, koduleht www.ehr.ee,  on genereeritud ehitusloa eelnõu nr. 1711271/13867 menetluse nr 102553.
Projekteeritakse A-kat. PE välisgaasitorustik diam.32x3,0 (MOP 0,1 bar, OP 18-25 mbar) olemasolevast GRK-st (GRP7, Mängu tn 10) vaata projekt PO2-04, 12.08.2004a, mis paigaldatud kinnistu piiril kuni maja seinani. Mängu tänav – gaasipaigaldis 52,5m, kaitsevööndi ala 105m².
Kõik dokumendid laekusid koos seadusega ettenähtud korras ehitusprojektiga ja riigilõivu maksekorraldustega. Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehituslubade andmiseks takistusi ei ole.
2.   ÕIGUSLIKUD ALUSED
2.1. Ehitusseadustiku §38 lõike 1 kohaselt ehitusluba annab õiguse ehitada ehitisi, mis vastavad ehitusloa andmise aluseks olevale ehitusprojektile. 

2.2.  Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
2.4. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
3.  OTSUS

Anda ehitusluba Mängu tn 6 kinnistule eramu gaasivarustus püstitamiseks vastavalt esitatud ehitusprojektile (töö nr P88-16, peaprojekteerija FIE Natalja Krasilnikova).
4. RAKENDUSSÄTTED

4.1. Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

